**Beskrivelse av lærebedriftens produksjon opp mot læreplanen**

**Dette dokumentet skal** **vise hvordan bedriftens produksjon legger til rette for opplæring i samsvar med læreplanen i faget.**

*«Fag- og yrkesopplæringen skal danne og utdanne dyktige, kunnskapsrike, kreative og nyskapende fagarbeidere. Arbeidslivet er mangfoldig og gir verdifulle erfaringer. Lærlinger, lærekandidater og praksisbrevkandidater skal oppleve og ta del i lærebedriftens og fagets tradisjoner, verdier og kultur.»*

*- Overordnet del av læreplanen*

Dette dokumentet skal brukes som dokumentasjon når bedriften søker om å bli godkjent som lærebedrift, og er ikke en plan for opplæringen til den enkelte lærling. Intern plan skal utarbeides til hver lærling når de starter ut fra lærlingens kontraktstype, læretid, behov og bedriftens arbeidsoppdrag i den aktuelle perioden.

**Målet med dokumentet er å:**

* Sikre at bedriften har arbeidsoppgaver som kan brukes til å gi opplæring i hele læreplanen.
* Vise sammenhengen mellom arbeidsoppgavene i bedriften og kompetansemålene i læreplanen.
* Planlegge opplæringen før lærlingen begynner for å sikre en god og trygg oppstart.
* Sikre systematisk og helhetlig opplæring for alle lærlinger, over tid og ved ulike instruktører.
* Gjøre læretiden forutsigbar for lærling, faglig leder og instruktør.

**Hvorfor må produksjonen dokumenteres?**
Lærebedrifter skal gi opplæring i samsvar med læreplaner i det aktuelle lærefaget, jf. oppll. §7-6. For å få godkjenning som lærebedrift må produksjonen til bedriften legge til rette for opplæring i samsvar med læreplanen i faget, jf. opplæringsforskrifta § 6-13.

For å bli godkjent som lærebedrift må virksomheten dokumentere overfor fylkeskommunen at den har arbeidsoppgaver og en drift som gjør det mulig å gi opplæring i hele læreplanen.

Lærebedriften kan gi all opplæringen i egen bedrift, eller ved at deler av opplæringen skjer i samarbeid med en annen lærebedrift. Det formelle ansvaret for opplæringen ligger hos den lærebedriften som har inngått lærekontrakten (§ 7-6).

Det er ikke krav om å bruke denne malen. Bedriften står fritt til å dokumentere sin produksjon slik den selv ønsker, men innholdet må dekke både arbeidsoppgaver og kompetansemål.

**Hjelp til utfylling:**
1. Skriv opp arbeidsoppgaver bedriften ønsker at lærlingen skal gjøre i tabellen under. Tenk gjennom hvilke arbeidsoppgaver som er sentrale i lærefaget og i bedriften.

2. Les læreplanen og kopier over de kompetansemålene som dekkes av de ulike arbeidsoppgavene. Marker gjerne de som er brukt slik at du har oversikt.

3. Det kan gjerne være flere kompetansemål på hver arbeidsoppgave.

4. Hvis det er noen kompetansemål som ikke passer inn i arbeidsoppgavene som er listet opp skal man først prøve å tenke på andre arbeidsoppgaver som kan dekke dem.

5. Dersom det ikke er mulig å finne noen relevante arbeidsoppgaver må man legge en annen plan for disse, og fylle det inn i den andre tabellen under.

Har du spørsmål? Ta kontrakt på e-post: fagopplering@tromsfylke.no.

|  |  |
| --- | --- |
| **Lærefag:** |  |
| **Lærebedrift:**  |  |

Læreplaner for alle fag finnes på <http://www.udir.no/lareplaner/>, søk på Vg3 + navnet på lærefaget.

|  |  |
| --- | --- |
| **Hovedarbeidsoppgaver som lærlingen skal utføre i læretida:**  | **Kompetansemål fra læreplanen:** |
| Eks. Sette seg inn i og følge lærebedriftens HMS-rutiner, inkludert bruk av verneutstyr.  | * ivareta helse, miljø og sikkerhet og kvalitet i henhold til bedriftenes, kundenes og myndighetenes krav (fra læreplan i industrimekanikerfaget)
 |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

**Kompetansemål som lærebedriften ikke kan gi opplæring i selv**
Hvis lærebedriften ikke kan gi opplæring i alle kompetansemål, må det legges en plan for hvordan lærlingene kan få opplæring i disse kompetansemålene. Dette kan gjøres gjennom kursing eller samarbeid med andre bedrifter. Hvis bedriften skal samarbeide med andre bedrifter må det inngås en skriftlig samarbeidsavtale mellom bedriftene for å avklare ansvarsforholdet. Fyll ut tabellen:

|  |  |
| --- | --- |
| **Kompetansemål som lærebedriften ikke kan gi opplæring i selv:**  | **Plan for hvordan opplæring i disse skal skje (eks. kurs, samarbeid med andre bedrifter)** |
|  |  |
|  |  |
|  |  |

**Mer informasjon om læreplanene**

Læreplanverket består av to hoveddeler, en overordnet del, og en fagspesifikk del. Overordnet del beskriver personlig kompetanse man trenger i yrket og opplæringens verdigrunnlag. Den fagspesifikke delen beskriver fagkompetanse innen bestemte yrker.

Læreplaner for alle fag finnes på <http://www.udir.no/lareplaner/>, søk på Vg3 i opplæring i bedrift.

Overordnet del finner man her: <https://www.udir.no/lk20/overordnet-del/?lang=nob>

**Læreplanen i faget består av tre deler; Om faget, kompetansemål og vurdering, og vurderingsgrunnlaget.**

Om faget er delt i fire punkter. **Fagets relevans og sentrale verdier** handler om fagets plass i samfunnet og hvordan faget realiserer verdigrunnlaget i overordnet del og hvilke verdier som er særlig sentrale i det aktuelle lærefaget.

**Kjerneelementene** i læreplanen representerer det viktigste faglige innholdet i lærefaget. De består av sentrale begreper, metoder, tenkemåter, kunnskapsområder og uttrykksformer som er nødvendige for å mestre og anvende faget. Kjerneelementene preger innholdet og progresjonen i læreplanene og skal bidra til at lærlingene utvikler en dypere forståelse av fagets innhold og sammenhenger over tid.

Læreplanene har **tverrfaglige temaer** som berører sentrale samfunnsutfordringer, og lærlingene skal gjennom arbeidsoppgaver og kompetansemålene få kompetanse i følgende temaer: folkehelse og livsmestring, demokrati og medborgerskap og bærekraftig utvikling.

**Grunnleggende ferdigheter** er ferdigheter som er viktig for alle fag, som å kunne lese, skrive, regne, bruke digitale verktøy, og å uttrykke seg muntlig.

**Kompetansemålene** beskriver hva lærlingen skal kunne etter endt opplæring. Målene er laget av fagpersoner, basert på fagets kjerneelementer og de andre tekstene i *Om faget*. Kompetansemålene skal sikre at lærlingene utvikler den nødvendige kompetansen til å utføre og reflektere over faglig godt arbeid som ferdig utdannet fagarbeider. Kompetansemålene danner grunnlaget for opplæringen og vurderingen, både underveis og ved slutten av opplæringen. Lærlingen kan bli prøvd i alle kompetansemålene på fag-/svenneprøven.

**Underveisvurderingen** skal bidra til å fremme læring og til å utvikle kompetanse.

Siste del av læreplanen, **vurderingsgrunnlaget,** handler om den avsluttende prøven i fag- og yrkesopplæringen. Her beskrives omfanget av prøven og at lærlingens kompetanse må vurderes helhetlig mot læreplanen.